Държавен вестник, бр. 102, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  102
ПОСТАНОВЛЕНИЕ № 307 
ОТ 20 ДЕКЕМВРИ 2017 Г.
за изменение и допълнение на Устройствения 
правилник на Агенция „Митници“, приет с 
Постановление № 57 на Министерския съвет 
от 2014 г. (обн., ДВ, бр. 25 от 2014 г.; изм. и 
доп., бр. 100 от 2014 г., бр. 31 и 64 от 2015 г. 
и бр. 2 от 2016 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 7 ал. 2 се изменя така:
„(2) Администрацията на Централното 
митническо управление на Агенцията е орга-
низирана в 5 дирекции обща администрация, 
6 дирекции специализирана администрация, 
инспекторат и звено за вътрешен одит.“ 
§ 2. В чл. 8, ал. 2 числото „640“ се заменя 
с „560“.
§ 3. В чл. 10а, ал. 4 се правят следните 
изменения и допълнения:
1. Точка 1 се изменя така:
„1. извършва планови и извънпланови 
проверки на структури, дейности и процеси 
в Агенцията;“.
2. В т. 5 накрая се добавя „и Кодекса за 
поведение на митническия служител“.
3. В т. 9 думите „изготвя проекти на“ се 
заменят с „изпраща“.
§ 4. Раздел III на глава трета се отменя.
§ 5. Раздел IVа на глава трета се отменя.
§ 6. В чл. 13 се правят следните изменения 
и допълнения:
1. Точка 1 се изменя така:
„1. дирекция „Финанси, управление на 
собствеността и обществени поръчки“;“
2. Точка 3 се изменя така:
„3. дирекция „Управление на човешките 
ресурси“;“.
3. Точка 4 се отменя.
4. Точка 6 се отменя.
5. Създават се т. 7 и 8:
„7. дирекция „Правна дейност и обжалване“;
8. дирекция „Сигурност“.“
§ 7. В чл. 14 се правят следните изменения 
и допълнения:
1. Основният текст се изменя така:
„Дирекция „Финанси, управление на соб-
ствеността и обществени поръчки“:“.
2. Създават се т. 30 – 48:
„30. осъществява предварителен контрол 
за законосъобразност на финансовата дейност 
на Централното митническо управление, 
включително поемането на задължения и 
извършването на разходи, съгласно Закона 
за финансовото управление и контрол в пуб-
личния сектор;
31. обобщава и предлага за одобряване 
поименни списъци за придобиване на дълго-
трайни материални активи и води отчетност 
за усвоените средства за капиталови разходи;
32. организира и координира дейността по 
поддържането, преустройството и управлени-
ето на сградите и терените – публична дър-
жавна собственост, както и на техническата 
инфраструктура, които не са предоставени за 
управление на министри или ръководители 
на други ведомства за изпълнение на функ-
ции, свързани с извършването на граничен 
контрол, както и на обектите, предоставени 
за управление на Агенцията;
33. води регистър и съхранява актовете за 
държавна собственост и строителната доку-
ментация на предоставените за управление 
сгради и имоти – държавна собственост;
34. организира и координира поддържането 
на предоставените за управление и стопанис-
ване специални инженерни комуникации и 
съоръжения, които са разположени в зоните 
на ГКПП;
35. осигурява опазването и защитата на 
държавната собственост, която е предоставена 
за управление на директора на Агенцията в 
зоните на ГКПП; 
36. координира действията на територи-
алните звена в Агенцията във връзка с осъ-
ществяването на дейността по т. 32;
37. осигурява и организира поддържането 
на националното знаме и изображението на 
герба на Република България в съответствие 
с нормативните изисквания;
38. осигурява и организира изграждането 
и поддържането на указателните табели и 
надписи на български и на английски език, 
обозначаващи зоната и реда за преминаване 
през ГКПП; 
39. организира и координира дейностите 
по озеленяване, маркиране на пътната инфра-
структура и почистване в зоната на ГКПП, 
както и на обектите за обществено ползване;
40. осигурява и организира изпълнението и 
на други дейности, свързани с поддържането, 
преустройството и управлението на сградите 
и терените на ГКПП, в съответствие с дейст-
ващото законодателство; 
41. изготвя техническите спецификации за 
обществени поръчки във връзка с дейностите 
по управление и поддържане на собствеността 
на Агенция „Митници“;
42. изпълнява и други дейности, възложе-
ни от директора на Агенцията във връзка с 
упражняване на правомощията му по чл. 7 
и 7а от Наредбата за граничните контролно-
пропускателни пунктове;
43. организира и осъществява материално-
техническото снабдяване на Агенцията; 
44. отговаря за правилното използване, 
стопанисване и управление на собствеността 
на Агенцията; 
45. осъществява методическо ръководство 
и координира дейността на митническите 
учреждения по разпореждането с изоставени 
и отнети в полза на държавата стоки чрез 
разработване на указания във връзка с при-
лагането на действащото законодателство; 
46. осигурява взаимодействието с компе-
тентните органи във връзка с разпореждането 
с изоставени и отнети в полза на държавата 
стоки и предлага мерки за подобряване на 
работните процеси;